## Zakon o davanju garancije Socijalističkoj Federativnoj Republici Jugoslaviji za otplatu zajma Međunarodne banke za obnovu i razvoj, Washington, koji će koristiti ŽTP - Željezničko-transportno poduzeće

### NN 13/1990 (30.3.1990.), Zakon o davanju garancije Socijalističkoj Federativnoj Republici Jugoslaviji za otplatu zajma Međunarodne banke za obnovu i razvoj, Washington, koji će koristiti ŽTP - Željezničko-transportno poduzeće

# SABOR SOCIJALISTIČKE REPUBLIKE HRVATSKE

Na temelju Amandmana XXI na Ustav Socijalističke Republike Hrvatske
i člana 28. Zakona o zaključivanju i izvršavanju međunarodnih ugovora ("Službeni
list SFRJ", br. 55/78) Sabor Socijalističke Republike Hrvatske, na
sjednici Vijeća udruženog rada 21. ožujka 1990, Vijeća općina 21. ožujka
1990. i na sjednici Društveno-političkog vijeća 21. ožujka 1990, donio
je

## ODLUKU

### o davanju garancije Socijalističkoj Federativnoj Republici Jugoslaviji za otplatu zajma Međunarodne banke za obnovu i razvoj, Washington, koji će koristiti ŽTP - Željezničko-transportno poduzeće Zagreb, p. o. Zagreb

I

Socijalistička Republika Hrvatska (u daljem tekstu: Republika) daje
garanciju Socijalističkoj Federativnoj Republici Jugoslaviji da će izvršiti
otplatu dospjelih obveza u skladu s Ugovorom o zajmu između ŽTP - Željezničkotransportnog
poduzeća Zagreb, p. o. Zagreb (u daljem tekstu: zajmoprimac) i, Međunarodne
banke za obnovu i razvoj, Washington, ako te obveze ne izvrši zajmoprimac
ili Privredna banka Zagreb d. d. (u daljem tekstu garant).

Garancija Republike iz stava 1. ove točke daje se u visini dinarske
protuvrijednosti zajma od USD 32,500.000 (slovima: tridesetdvamilijunapetstotisuća
američkih dolara) uvećene za pripadajuću kamatu obračunatu po prodajnom
tečaju važećem na dan plaćanja obveza prema Međunarodnoj banci za obnovu
i razvoj.

lI

Obvezuje se zajmoprimac da Republičkom sekretarijatu za financije dostavi,
nakon potpisivanja, Ugovor o zajmu i sve priloge uz taj ugovor, te da ga
pravovremeno obavijesti o svim izmjenama i dopunama Ugovora.

III

Republički sekretarijat za financije izdaje ispravu o garanciji suglasno
ovoj odluci.

IV

U slučaju da Služba društvenog knjigovodstva Jugoslavije po nalogu Saveznog
sekretarijata za financije izvrši naplatu dospjelih obveza iz sredstava
Republike, Služba društvenog knjigovodstva u Socijalističkoj Republici
Hrvatskoj, po nalogu Republičkog sekretarijata za financije, izvršit će
naplatu odgovarajućeg iznosa u korist Republike iz svih raspoloživih sredstava
zajmoprimca odnosno iz sredstava garanta u skladu sa Zakonom u načinu i
uvjetima izvršavanja obveza po kreditima međunarodnih financijskih organizacija
za koje je federacija dala garanciju ili super garanciju i kreditima iz
međudržavnih sporazuma ("Službeni list SFRJ", br. 43/86).

V

Ova odluka stupa na snagu danom objave u "Narodnim novinama".

Broj: 450-02/89-01/04

Zagreb, 21. ožujka 1990.

SABOR SOCIJALISTIČKE REPUBLIKE HRVATSKE

Predsjednik Vijeća udruženog rada

Milan Janus, v. r.

Predsjednik Sabora

dr Anđelko Runjić, v. r.

Predsjednik Vijeća općina

mr Mirko Setina, v. r.

Predsjednik Društveno-političkog vijeća

mr Zvonimir Novak, v. r.

Zakon, NN 13/1990-176
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)